Ministerstvo pôdohospodárstva a rozvoja vidieka Slovenskej republiky

**Národný program stabilizácie a rozvoja**

**slovenského včelárstva**

**na roky 2019/2020 až 2021/2022**

Bratislava, január 2019

Obsah

[Národný program stabilizácie a rozvoja slovenského včelárstva 4](#_Toc536053643)

[na roky 2019/2020 až 2021/2022 4](#_Toc536053644)

[1. Úvod 4](#_Toc536053645)

[1.1. Cieľ Národného programu 4](#_Toc536053646)

[2. Situácia v sektore včelárstva na Slovensku 4](#_Toc536053647)

[2.1. Podmienky včelárenia na Slovensku 5](#_Toc536053648)

[2.2. Počet včelstiev a včelárov k 31.12.2018 5](#_Toc536053649)

[*2.2.1. Opis metódy použitej na určenie počtu včelstiev 5*](#_Toc536053650)

[*2.2.2. Štruktúra včelárstva v roku 2018 5*](#_Toc536053651)

[*2.2.3. Počet včelárov organizovaných vo včelárskych združeniach od roku 2013 do roku 2018 5*](#_Toc536053652)

[*2.2.4. Vývoj včelárstva od roku 2007 do roku 2018 6*](#_Toc536053653)

[2.3. Marketingová štruktúra do roku 2017 6](#_Toc536053654)

[*2.3.1. Vývoz medu 6*](#_Toc536053655)

[*Vývoj vývozu medu podľa krajín v rokoch 2015 – 2017 6*](#_Toc536053656)

[*2.3.2. Dovoz medu 6*](#_Toc536053657)

[*2.3.3.  Počet včelstiev a produkcia medu a vosku v roku 2015 - 2018 podľa krajov SR 7*](#_Toc536053658)

[2.4. Ceny medu 8](#_Toc536053659)

[2.5. Odhadovaný priemerný výnos medu v kg za včelstvo v roku 2018: 16 kg 8](#_Toc536053660)

[2.6. Odhad nákladov na produkciu 1 kg vyprodukovaného medu 8](#_Toc536053661)

[2.7. Kvalita medu 9](#_Toc536053662)

[3. Podrobný opis opatrení vrátane odhadovaných nákladov 9](#_Toc536053663)

[3.1. Technická pomoc včelárom a včelárskym združeniam 9](#_Toc536053664)

[*3.1.1. Koordinácia technickej pomoci a poradenstva na národnej, regionálnej a miestnej úrovni pre zabezpečenie národného programu stabilizácie a rozvoja slovenského včelárstva. 9*](#_Toc536053665)

[*3.1.2. Vzdelávanie asistentov úradného veterinárneho lekára 10*](#_Toc536053666)

[*3.1.3. Teoretická a praktická výučba včelárov 10*](#_Toc536053667)

[*3.1.4. Ukážkové, pokusné a školské včelnice 10*](#_Toc536053668)

[*3.1.5. Rozšírenie chovu včiel v ekologickom systéme včelárenia 11*](#_Toc536053669)

[*3.1.6. Organizácia regionálnych, národných a medzinárodných podujatí ako výstavy, súťaže, prezentácie, kongresy, konferencie a stretnutia včelárov 11*](#_Toc536053670)

[*3.1.7. Zabezpečenie technických pomôcok a zariadení 11*](#_Toc536053671)

[3.2. Boj proti škodcom a chorobám včelstiev, predovšetkým varroáze 12](#_Toc536053672)

[3.3. Racionalizácia sezónneho presunu včelstiev 13](#_Toc536053673)

[3.4. Opatrenia na podporu laboratórií na analýzu včelárskych výrobkov s cieľom pomôcť včelárom uvádzať výrobky na trh a zvyšovať ich hodnotu 13](#_Toc536053674)

[3.5. Opatrenia na podporu obnovenia stavu včelstiev 14](#_Toc536053675)

[3.6. Spolupráca so špecializovanými orgánmi na vykonávanie aplikovaného výskumu 14](#_Toc536053676)

[4. Plán výdavkov a financovania opatrení NP 15](#_Toc536053677)

[5. Súvisiace právne predpisy a programy 16](#_Toc536053679)

[6. Zoznam reprezentatívnych organizácií, ktoré spolupracovali na príprave NP 17](#_Toc536053683)

[7. Kontroly a hodnotenie 18](#_Toc536053684)

[7.1. Kontroly príjemcov podpory 18](#_Toc536053685)

[7.2. Riešenie nezrovnalostí 18](#_Toc536053686)

[7.3. Monitoring a hodnotenie 19](#_Toc536053687)

***8. Kontaktný bod za Slovenskú republiku....................................................................................................... 19***

#

# Národný program stabilizácie a rozvoja slovenského včelárstva

# na roky 2019/2020 až 2021/2022

# Úvod

**Včela** je sociálny hmyz, ktorý je jednou z najdôležitejších súčastí nášho životného prostredia a má preň zásadný význam.

**Včelárstvo** je odvetvím pôdohospodárstva, ktorého hlavnýmifunkciami sú udržanie ekologickej rovnováhy prostredníctvom opeľovania kultúrnych a voľne rastúcich rastlín, produkcia medu
a ďalších včelích produktov**.**

## 1.1. Cieľ Národného programu

Cieľom Národného programu stabilizácie a rozvoja slovenského včelárstva (ďalej aj „NP“) je:

- koncepčne stanoviť základné priority vedúce k stabilizácii a rozvoju včelárstva na obdobie rokov 2019/2020 až 2021/2022 vyplývajúce z potrieb štrukturálnych zmien v sektore,

- nájsť nástroje motivujúce k zmene štruktúry sektora, ktorá je nevyhovujúca najmä nízkou mierou profesionalizácie, nerovnomerným vekovým zložením ako aj nízkou mierou informovanosti spotrebiteľskej verejnosti,

- dosiahnuť pozitívne zmeny vo vekovej štruktúre chovateľov včiel cielenou komplexnou ponukou vzdelávacích programov pre mládež a dospelých a tým prispieť k stabilizácii života obyvateľov na vidieku,

- zlepšiť podmienky na celoplošne organizovaný boj s chorobami a škodcami včelstiev, predovšetkým s varroázou (klieštikovosťou) včelstiev,

- dosiahnuť maximálnu možnú kvalitu medov a ostatných včelích produktov uplatňovaním moderných technológií získavania a spracovania včelích produktov,

- zvýšiť početný stav včelstiev na zabezpečenie dostatočného opelenia poľnohospodárskych kultúr a voľne sa vyskytujúcich rastlín, ako aj dosiahnutie sebestačnosti vo výrobe medu,

- zvýšiť podiel poloprofesionálnych včelárskych prevádzok s počtami včelstiev nad 50 a profesionálnych prevádzok s počtami včelstiev nad 150,

- zvýšiť mobilitu včelstiev prostredníctvom efektívnych kočovných zariadení za účelom využitia sezónnych zdrojov znášky, zabezpečenia opelenia technických plodín a rovnomerného rozmiestnenia včelstiev v krajine,

- rozvíjať včelársku odbornú poradenskú službu  na miestnej, regionálnej a národnej úrovni,

-  podporovať produkciu regionálnych jednodruhových medov a identifikovať ich špecifické vlastnosti,

- podporovať vyprofilované regionálne medy v ceste k lokálnemu spotrebiteľovi,

- zvyšovať rentabilitu včelárskych prevádzok diverzifikáciou ich činnosti a zvyšovaním produktivity,

- podporovať plemenársku prácu lokálne adaptovaných línií včiel a testovanie ich vlastností,

- **podporovať základnú starostlivosť o existujúce a nové včelnice**

# 2. Situácia v sektore včelárstva na Slovensku

Odvetvie včelárstva na Slovensku v súčasnosti poskytuje čiastkový, v menšej miere plný zdroj príjmu pre približne 18,5-tisíc včelárov, najmä vo vidieckych oblastiach. Prispieva k zachovaniu vidieckeho osídlenia, utlmuje migráciu vidieckeho obyvateľstva do miest. Včelárstvo prispieva
k ekologickej rovnováhe v prírode.

## 2.1. Podmienky včelárenia na Slovensku

Prírodné podmienky Slovenska poskytujú vhodné podmienky na včelárenie. Na území Slovenska sa nachádzajú kvalitné rozsiahle lesné porasty s výskytom smrekov, jedlí, agátu, malín a ostatných včelársky významných stromov a bylín. Z poľnohospodárskych kultúr sú z včelárskeho hľadiska významné osevné plochy repky a slnečnice. Osevné plochy ostatných nektárodajných kultúr sú obmedzené a viažu sa len na určité územia, čím môžu v niektorých oblastiach a vegetačných obdobiach vznikať lokálne znáškové medzery.

## 2.2. Počet včelstiev a včelárov k 31.12.2018

### 2.2.1. Opis metódy použitej na určenie počtu včelstiev

Chovateľ včiel na území Slovenskej republiky musí mať pridelené registračné číslo. Vyhláška MPRV SR č. 285/2017 Z. z. o identifikácii a registrácii včelstiev zároveň ukladá chovateľovi včiel za povinnosť nahlásiť k 5. septembru príslušného kalendárneho roku počet včelstiev na jednotlivých stanovištiach. Nahlasovanie včelstiev sa vykonáva prostredníctvom tlačiva „Ročné hlásenie
o stanovišti včelstiev”. Údaje sú následne spracované Centrálnym registrom, ktorý je centrálnou databázou vlastníkov včelstiev, stanovíšť a ostatných informáciách o včelstvách. Asistenti úradných veterinárnych lekárov vykonajú v rámci prehliadok fyzickú kontrolu včelstiev na im pridelených stanovištiach, overia úplnosť údajov na tlačive „Ročné hlásenie o stanovišti včelstiev” a zároveň svojim podpisom potvrdia správnosť údajov uvedených na tlačive.

### 2.2.2. Štruktúra včelárstva v roku 2018

|  |  |  |  |
| --- | --- | --- | --- |
| **Celkový počet včelárov** | **Celkový počet včelstiev** | **Celkový počet včelstiev, za ktoré sú zodpovední včelári s viac než 150 včelstvami** | **Počet profesionálnych včelárov s viac ako 150 včelstvami** |
| 18 586 | 301843 | 15 100 | 63 |

Zdroj: Centrálny register včelstiev

### 2.2.3. Počet včelárov organizovaných vo včelárskych združeniach od roku 2013 do roku 2018

|  |  |  |  |  |
| --- | --- | --- | --- | --- |
| **Rok** | **Počet včelárov spolu** | **Počet organizovaných včelárov** | **Počet neorganizovaných včelárov** | **% neorganizovaných včelárov** |
| **2013** | 16 955 | 16 539 | 416 | 2,45 |
| **2014** | 17 598 | 17 090 | 508 | 2,89 |
| **2015** | 17 171 | 16 607 | 564 | 3.28 |
| **2016** | 17 913 | 17 051 | 862 | 4,81 |
| **2017** | 17 926 | 16 916 | 1 010 | 5,63 |
| **2018** | 18 586 | 17 243 | 1 343 | 7,22 |

Zdroj: Centrálny register včelstiev

### 2.2.4. Vývoj včelárstva od roku 2007 do roku 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Rok** | **2007** | **2008** | **2009** | **2010** | **2011** | **2012** | **2013** | **2014** | **2015** | **2016** | **2017** | **2018** |
| **Počet včelárov** | 13 780 | 14 723 | 15 449 | 15 688 | 15 932 | 16 379 | 16 955 | 17 598 | 17 171 | 17 913 | 17 926 | 18 586 |
| **Počet včelstiev** | 208 265 | 226 659 | 235 255 | 252 485 | 257 449 | 254 869 | 255 419 | 273 440 | 278 286 | 292 086 | 278 415 | 301 843 |

Zdroj: Centrálny register včelstiev

## 2.3. Marketingová štruktúra do roku 2017

### 2.3.1. Vývoz medu

### Vývoj vývozu medu podľa krajín v rokoch 2015 – 2017

|  |  |  |  |
| --- | --- | --- | --- |
|  | **2015** | **2016** | **2017** |
| **Štát** | **Hmotnosť brutto (kg)** | **Hodnota celkom (tis. Eur)** | **Hmotnosť brutto (kg)** | **Hodnota celkom (tis. Eur)** | **Hmotnosť brutto (kg)** | **Hodnota celkom (tis. Eur)** |
| **Česká republika** | 369 667,00 | 388,15 | 131 504,00 | 298,34 | 236 154,00 | 749,40 |
| **Čína** | 34,00 | 0,25 | x | x | x | x |
| **Estónsko** | x | x | 30,00 | 0,61 | x | x |
| **Írsko** | x | x | x | x | 96,00 | 0,36 |
| **Kanada** | 2,00 | 0,13 | x | x | x | x |
| **Maďarsko** | 2 922,00 | 17,71 | 2 715,00 | 13,81 | 3 434,00 | 19,49 |
| **Nemecko** | x | x | x | x | 87 379,00 | 204,46 |
| **Nórsko** | 25,00 | 0,1 | 32,00 | 0,11 | 17,00 | 0,06 |
| **Poľsko** | 84,00 | 0,52 | 24 445,00 | 111,84 | 2 562,00 | 17,16 |
| **Rakúsko** | 187,00 | 0,88 | 1 524,00 | 9,09 | 860,00 | 4,96 |
| **Rumunsko** | x | x | 20 760,00 | 37,71 | x | x |
| **Slovinsko** | 567,00 | 5,67 | 1 824,00 | 7,94 | 816,00 | 5,52 |
| **Španielsko** | x | x | 63 771,00 | 214,88 | 181 721,00 | 517, 23 |
| **Švajčiarsko** | x | x | 320,00 | 2,00 | 387,00 | 2,67 |
| **Taliansko** | 502 700 | 1 628,74 | 44 145,00 | 166,69 | 22,282,00 | 59,04 |
| **Veľká Británia** | 172,00 | 1,18 | 250,00 | 1,36 | 1 458,00 | 1,57 |
| **SPOLU** | **876 360,00** | **2 046,33** | **291 320** | **864,38** | **537 166** | **1 581,92** |

Zdroj: MPRV SR

### 2.3.2. Dovoz medu

Vývoj dovozu medu podľa krajín v rokoch 2015 – 2017

|  |  |  |  |
| --- | --- | --- | --- |
|  | **2015** | **2016** | **2017** |
| **Štát** | **Hmotnosť brutto (kg)** | **Hodnota celkom (tis. Eur)** | **Hmotnosť brutto (kg)** | **Hodnota celkom (tis. Eur)** | **Hmotnosť brutto (kg)** | **Hodnota celkom (tis. Eur)** |
| **Argentína** | x |  | x | x | 5 333 | 20,14 |
| **Brazília** | 338,00 | 1,95 | 147,00 | 0,73 | 93,00 | 0,45 |
| **Bulharsko** | 1 450,00 | 4,35 | 322,00 | 2,65 | 2 025,00 | 12,83 |
| **Česká republika** | 176 857,00 | 811,77 | 160 999,00 | 508,40 | 136 855,00 | 456,89 |
| **Čína** | 180 946,00 | 341,99 | 335 056,00 | 609,98 | 238 428,00 | 415,36 |
| **Francúzsko** | 9,00 | 0,86 | 944,00 | 12,45 | 1 083,00 | 14,84 |
| **Grécko** | 2 138,00 | 15,10 | x | x | x | x |
| **Holandsko** | x | x | 37,00 | 0,53 | 2,00 | 0,02 |
| **Maďarsko** | 66 002,00 | 137,28 | 58 503,00 | 208,13 | 77 982,00 | 56,03 |
| **Moldavsko** | 412 382,00 | 1 208,28 | 41 796,00 | 114,61 | 446 398,00 | 1 118,75 |
| **Nemecko** | 20 695,00 | 111,75 | 18 553,00 | 98,13 | 18 231,00 | 102,27 |
| **Nový Zéland** | 435,00 | 15,16 | 367,00 | 14,18 | 64,00 | 3,02 |
| **Poľsko** | 865 714,00 | 4 579,63 | 47 731,00 | 188,10 | 20 500,00 | 35,52 |
| **QV** | x | x | 272 884,00 | 1 812,60 | 237 076,00 | 1 573,43 |
| **Rakúsko** | 3 895,00 | 312,38 | 6 249,00 | 46,24 | 6 309,00 | 33,31 |
| **Rumunsko** | 5 777,00 | 25,88 | 6 266,00 | 27,63 | 8 291,00 | 30,95 |
| **SK**  | 138,00 | 1,10 | 154,00 | 0,83 | 4 450,00 | 15,52 |
| **Slovinsko** | x | x | x | x | 47,00 | 0,67 |
| **Srbsko** | x | x | 375,00 | 2,33 | 3 174,00 | 14,55 |
| **Spojené štáty americké** | x | x | 60,00 | 1,43 | 5,00 | 0,80 |
| **Španielsko** | 45 302,00 | 300,35 | 10 828,00 | 44,16 | 20 714,00 | 108,04 |
| **Taliansko** | 515,00 | 3,08 | x | x | 16,00 | 0,20 |
| **Turecko** | 4 379,00 | 38,45 | x | x | x | x |
| **Ukrajina**  | 880 001,00 | 1 663,20 | 626 224,00 | 1 197,20 | 463 898,00 | 761,45 |
| **Veľká Británia** | 852,00 | 6,55 | 1 253,00 | 6,70 | 863,00 | 4,53 |
| **SPOLU** | **2 667 825,00** | **9 579,11** | **1 588 748** | **4 897,01** | **1 691 837,00** | **4 779,57** |

Zdroj: MPRV SR

SK – spätný dovoz na Slovensko

QV – krajiny a územia nešpecifikované v rámci obchodu vnútri EÚ

### 2.3.3.  Počet včelstiev a produkcia medu a vosku v roku 2015 - 2018 podľa krajov SR

|  |
| --- |
| **2015** |
| **Kraj** | **Počet včelstiev** | **Med v kg** | **Vosk v kg** |
| **celková produkcia** | **priemer na včelstvo** | **celková produkcia** | **priemer na včelstvo** |
| Banskobystrický | 52 174 | 841 619 | 16,1 | 23 478 | 0,45 |
| Bratislavský | 10 250 | 177 612 | 17,3 | 4 715 | 0,46 |
| Košický | 39 926 | 650 874 | 16,3 | 18 765 | 0,47 |
| Nitriansky | 53 014 | 948 845 | 17,9 | 22 796 | 0,43 |
| Prešovský | 40 595 | 583 107 | 14,4 | 18 268 | 0,45 |
| Trenčiansky | 26 449 | 419 111 | 15,8 | 11 638 | 0,44 |
| Trnavský | 24 720 | 448 075 | 18,1 | 9 888 | 0,4 |
| Žilinský | 31 200 | 478 745 | 15,3 | 13 104 | 0,42 |
| **SPOLU** | **278 328** | **4 547 986** | **16,3** | **122 652** | **0,44** |

Zdroj: Centrálny register včelstiev

|  |
| --- |
| **2016** |
| **Kraj** | **Počet včelstiev** | **Med v kg** | **Vosk v kg** |
| **celková produkcia** | **priemer na včelstvo** | **celková produkcia** | **priemer na včelstvo** |
| Banskobystrický | 53 801 | 795 179 | 14,8 | 20 444 | 0,38 |
| Bratislavský | 11 229 | 169 782 | 15,1 | 4 716 | 0,42 |
| Košický | 40 704 | 588 987 | 14,5 | 17 910 | 0,44 |
| Nitriansky | 55 381 | 921 540 | 16,6 | 23 814 | 0,43 |
| Prešovský | 43 253 | 596 459 | 13,8 | 16 869 | 0,39 |
| Trenčiansky | 28 287 | 442 409 | 15,6 | 11 881 | 0,42 |
| Trnavský | 25 697 | 433 508 | 16,9 | 10 279 | 0,4 |
| Žilinský | 33 734 | 481 722 | 14,3 | 11 470 | 0,34 |
| **SPOLU** | **292 086** | **4 429 585** | **15,2** | **117 382** | **0,40** |

Zdroj: Centrálny register včelstiev

|  |
| --- |
| **2017** |
| **Kraj** | **Počet včelstiev** | **Med v kg** | **Vosk v kg** |
| **celková produkcia** | **priemer na včelstvo** | **celková produkcia** | **priemer na včelstvo** |
| Banskobystrický  | 49 028 | 706 003 | 14,4 | 20 101 | 0,41 |
| Bratislavský kraj | 10 928 | 159 986 | 14,6 | 4 699 | 0,43 |
| Košický kraj | 39 548 | 556 440 | 14,1 | 17 797 | 0,45 |
| Nitriansky kraj | 53 438 | 862 489 | 16,1 | 25 116 | 0,47 |
| Prešovský kraj | 40 706 | 543 018 | 13,3 | 17 097 | 0,42 |
| Trenčiansky kraj | 27 200 | 427 584 | 15,7 | 12 512 | 0,46 |
| Trnavský kraj | 24 828 | 403 952 | 16,3 | 10 924 | 0,44 |
| Žilinský kraj | 32 739 | 453 108 | 13,8 | 12 441 | 0,38 |
| **SPOLU** | **278 415** | **4 112 580** | **14,8** | **120 687** | **0,43** |

Zdroj: Centrálny register včelstiev

Odhadovaná priemerná produkcia medu v roku 2018 je 16 kg/včelstvo a vosku 0,35 kg/včelstvo.

## 2.4. Ceny medu

V rokoch 2017 a 2018 sa ceny medu pri predaji priamo konzumentom pohybujú od 3,40 do 12 Eur/kg. Pri predaji spracovateľom a dílerom od 2,20 do 4,50 Eur/kg. Priemerná cena pri predaji priamo od včelára je 6,5 Eur/kg.

## 2.5. Odhadovaný priemerný výnos medu v kg za včelstvo v roku 2018: 16 kg

## 2.6. Odhad nákladov na produkciu 1 kg vyprodukovaného medu

Náklady na 1 kg medu sa v závislosti od geografických a klimatických podmienok odhadujú pri intenzívnom obhospodarovaní od 3,5 Eur do 4 Eur.

## 2.7. Kvalita medu

Monitoring kvality slovenských medov vykonáva Štátna veterinárna a potravinová správa Slovenskej republiky.

Žiadne celoeurópske ochranné známky v zmysle nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín a č. 2082/92 o osvedčeniach špecifického charakteru na poľnohospodárske výrobky a potraviny neboli zaregistrované, ani v zmysle neskorších nariadení Rady č. 509/2006 o zaručených tradičných špecialitách z poľnohospodárskych výrobkov a potravín a č. 510/2006 o ochrane zemepisných označení a označení pôvodu poľnohospodárskych výrobkov a potravín o zaručených tradičných špecialitách z poľnohospodárskych výrobkov a potravín, ktoré tieto predpisy nahradili, a žiadne nie sú zaregistrované ani podľa aktuálne platného predpisu pre systémy kvality, nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny.

V používaní je národná ochranná známka pre členov Slovenského zväzu včelárov a Spolku včelárov Slovenska s názvom Slovenský med so sprísnenými kvalitatívnymi požiadavkami (hydroxymethyl-furfural (HMF) do 15 mg/kg, voda do 18 %) a vyhraneným geografickým pôvodom z územia Slovenska.

#

# Podrobný opis opatrení vrátane odhadovaných nákladov

## 3.1. Technická pomoc včelárom a včelárskym združeniam

Toto opatrenie zahŕňa vzdelávacie aktivity ako sú prednášky, semináre, vzdelávacie kurzy, krúžky začínajúcich včelárov, vzdelávanie detí, tréningy, konzultácie, publikovanie propagačných materiálov, brožúr, vydávanie literatúry, pomoc pri organizovaní výstav, propagáciu včelích produktov a odborné poradenstvo, vydávanie kníh, učebníc a príručiek, digitalizácia existujúcich vzdelávacích materiálov, nakrúcanie inštruktážnych filmov. Ďalej zahŕňa pomoc na obnovu technického a technologického vybavenia slúžiaceho na produkciu a spracovanie včelích produktov.

###

### 3.1.1. Koordinácia technickej pomoci a poradenstva na národnej, regionálnej a miestnej úrovni pre zabezpečenie národného programu stabilizácie a rozvoja slovenského včelárstva.

Realizácia národných programov doposiaľ významne prispela k šíreniu a praktickému využitiu nových poznatkov. Informačné semináre, konzultácie a poradenstvo zabezpečované oprávnenými včelárskymi organizáciami slúži pre poskytnutie aktuálnych informácií včelárom. Všetky činnosti sú koordinované poradenskou sieťou.

V záujme neustáleho skvalitňovania úrovne slovenských včelárov program zahŕňa okrem metodického riadenia poradenstva a spracovávania požiadaviek včelárov a včelárskych organizácií aj poskytovanie poradenstva jednotlivým včelárom.

Náklady na poradenskú činnosť uvedeného typu je nutné vynaložiť z dôvodu umožnenia samotného využitia finančných prostriedkov pre včelárske organizácie a včelára ako prijímateľa pomoci. Uvedené činnosti realizuje žiadateľ definovaný príslušnou národnou legislatívou.

Opatrenie zahŕňa aj súvisiace náklady na služby, technické zariadenia, informačno–technické vybavenie, médiá a príslušenstvo. Ďalej opatrenie zahŕňa aj náklady na údržbu a servis technických zariadení s príslušenstvom, ktoré sú potrebné na realizáciu poradenskej a vzdelávacej činnosti.

Úlohou odborného poradenstva je napomáhať všetkým skupinám včelárov v realizácií NP a včelárskej činnosti. Odborné poradenstvo zahŕňa celoštátne siete regionálnych odborných poradcov a siete miestnej odbornej poradenskej služby, prostredníctvom odborných poradcov
v každom kraji SR, vrátane hlavného koordinátora odborných poradcov, koordinátorov odborných poradcov sekretariátu a prizvaných špecializovaných odborných poradcov pre jednotlivé oblasti včelárstva. Títo odborní poradcovia sú poverení i ďalšími špecifickými úlohami v koordinačných činnostiach, realizácii ako i v kontrole NP.

###

### 3.1.2. Vzdelávanie asistentov úradného veterinárneho lekára

Vzdelávanie asistentov úradného veterinárneho lekára zabezpečí informovanosť slovenských včelárov v oblasti prevencie a liečenia chorôb v spolupráci s orgánmi štátnej správy vo veterinárnej oblasti. Priority zahŕňajú:

a) systematické vzdelávanie asistentov úradného veterinárneho lekára prostredníctvom certifikovaného vzdelávania formou teoretických a praktických kurzov, a  vzájomnú výmenu skúseností/poznatkov, konzultácie, spoločné porady a vzdelávacie akcie

b) činnosť komisie, ktorá určuje hlavné úlohy a ciele v oblasti zdravotnej problematiky a koordinuje vzdelávanie asistentov úradného veterinárneho lekára,

###

### 3.1.3. Teoretická a praktická výučba včelárov

Vzdelávanie zhŕňa najmä tieto formy a cieľové skupiny:

a) individuálne vzdelávanie formou štúdia publikácii, externého a e-learningového vzdelávania,

b) vzdelávanie žiakov základných škôl, začínajúcich včelárov najmä prostredníctvom včelárskych krúžkov,

c) vzdelávanie v centrách voľného času a včelárskych letných táboroch,

d) vzdelávanie študentov stredných a vysokých škôl,

e) vzdelávanie v kurzoch organizovaných akreditovanými vzdelávacími inštitúciami, vykonávaných na základe odsúhlasených potrieb základných organizácií,

f) vzdelávanie formou prednášok a seminárov; prednášku alebo seminár vedú lektori alebo prednášajúci odborníci vo včelárstve, ktorí môžu byť prizvaní aj zo zahraničia,

g) vzdelávanie formou návštevy domácich ukážkových alebo školských včelníc a zahraničných vzdelávacích inštitúcii a včelníc,

h) vzdelávanie lektorov a prednášajúcich odborníkov ukončené osvedčením.

###

### 3.1.4. Ukážkové, pokusné a školské včelnice

Hlavnými prioritami budovania ukážkových, pokusných a školských včelníc sú:

1. budovanie ukážkových, pokusných a školských včelníc,
2. ukážky používania moderných včelárskych technológií s určitým typom úľového systému a ukážky moderného spracovania včelárskych produktov,

 c) organizácia praktických včelárskych kurzov,

 d) osvetová činnosť pre domácu a zahraničnú včelársku aj návštevnícku verejnosť,

 e) podpora vedecko-výskumnej práce vo včelárstve,

f) zabezpečenie vzdelávania detí,  mládeže a dospelých vo včelárskych krúžkoch a kurzoch na základných, stredných a vysokých školách,

 g) podpora a propagácia ekologických včelníc.

### 3.1.5. Rozšírenie chovu včiel v ekologickom systéme včelárenia

Pre rozvoj ekologického včelárenia a ekologického spracovania produktov na Slovensku je potrebné podporiť:

a) budovanie a prevádzkovanie ekologických včelníc,

b) podpora a propagácia ekologických včelníc.

###

### 3.1.6. Organizácia regionálnych, národných a medzinárodných podujatí ako výstavy, súťaže, prezentácie, kongresy, konferencie a stretnutia včelárov

Národné a regionálne stretnutia včelárov a národné výstavy sú sprevádzané prezentáciou tradičných a moderných metód včelárenia a odbornými prednáškami.

Uskutočňovanie výstav včelích produktov, nepriamych včelích produktov (výrobky z medu a včelích produktov), včelárskych technických prostriedkov, pomôcok, úľových systémov za účelom vzájomnej výmeny informácií za účasti skúsených včelárov, výskumných pracovníkov, učiteľov včelárstva a prednášateľov. Podpora prezentácie slovenského včelárstva na Slovensku
a v zahraničí. Motivácia začínajúcich aj skúsených včelárov prostredníctvom súťaží, konferencií, workshop-ov a vzdelávacích exkurzií.

Podpora pokrýva najmä preplatenie demonštračných exponátov, ich prepravu, prenájom výstavných a demonštračných plôch a podpora pre prednášateľov. Podpora na prezentáciu na národných
a medzinárodných kongresoch, konferenciách a výstavách zahŕňa kongresové, cestovné
a registračné poplatky, prenájom výstavných stánkov alebo priestorov, podpora pre pozvaných odborníkov, reprezentačné a iné materiály o slovenskom včelárstve.

Účasť na rokovaniach odborných špecialistov na poradných výboroch pri EÚ a valných zhromaždeniach medzinárodných včelárskych organizácií.

### 3.1.7. Zabezpečenie technických pomôcok a zariadení

**a) vytáčanie medu**

Zabezpečenie technických pomôcok na vytáčanie medu pre zvýšenie kvality v oblasti hygieny a zvýšenie produktivity. Ďalej zabezpečenie technických pomôcok a zariadení na následné spracovanie medu.

**b) spracovanie a skladovanie medu a následne aj realizáciu na spotrebiteľskom trhu v rámci obchodnej siete resp. exportu baleného medu**

Spracovanie a skladovanie medu a následne jeho distribúcia je realizovaná spôsobom umožňujúcim skladovať, spracovať a dodávať med vo väčšom sortimente a kvalite priamo spotrebiteľom. Plnenie medu do obchodného balenia je vhodnou doplnkovou činnosťou pre väčšie včelárske prevádzky. Tento spôsob umožňuje dodávať med vo väčšom sortimente a vyššej kvalite priamo spotrebiteľovi. Na tento účel je nevyhnutné udržiavať spracovanie na vysokej hygienickej úrovni prostredníctvom podpory, najmä na obstaranie tepelnej komory (termokomory), čerpadiel na med, homogenizačnej nádoby, poloautomatickej plničky medu a zdvíhacieho zariadenia.

Ďalej poskytnúť podporu:

- na prístrojové vybavenie nutné pre funkciu chladiacich zariadení potrebných pre skladovanie včelích produktov a plástov,

- pri získaní zariadení a potrieb na vstup medu do obchodných reťazcov (výkup, kontrola kvality, spracovanie, balenie),

- pri zabezpečovaní potrieb včelárov (skladovanie a distribúcia obalových materiálov na včelie produkty, včelích krmív, liečiv, príp. ďalších komodít spojených s chovom včiel).

**c) získavanie a spracovanie včelieho vosku**

Získavanie, spracovanie a skladovanie včelieho vosku podporuje zvýšenie produktivity práce, zvýšenie kvality vosku, zvýšenie produkcie vosku od včelstva. Získaním kvalitnejšieho a väčšieho množstva vosku je možné prispieť k zlepšeniu zdravotného stavu včelstva každoročnou obmenou včelieho diela. Získavanie a spracovanie vlastného včelieho vosku vedie včelára k zabezpečeniu uzavretého kolobehu vosku na včelnici a k výrobe voskových produktov.

**d) získavanie ďalších včelích produktov**

Podpora na kúpu zariadenia na získavanie a spracovanie peľu, propolisu a materskej kašičky.

**e) marketing a predaj včelích produktov**

- podpora na miestnu reklamu a multimediálnu propagáciu,

- podpora na kúpu a modernizáciu technického vybavenia predajného miesta včelích produktov.

**f) infraštruktúrne vybavenie medární**

Podpora na kúpu zariadenia na skladovanie, chladenie, mrazenie, zohrievanie, hygienické zariadenia, odkladacie priestory, infraštruktúru vody, elektriny, kanalizácie v spracovateľskom priestore.

**g) monitoring sezónneho stavu včelstva**

Podpora na kúpu technického vybavenia na kontrolu sezónneho stavu vážením včelstva, vrátane prínosu medu do úľov a kontrolu výživy včelstva.

**h) signalizácia a ochrana proti poškodeniu a krádežiam včelstiev a včelárskych zariadení**

Podpora kúpy zariadení na ochranu a signalizáciu proti poškodeniu a krádežiam včelstiev
a **včelárskych zariadení**.

**i) ochrana proti voľne žijúcej zveri**

Zaobstaranie signalizačných a odpudzujúcich zariadení proti poškodeniu včelstiev a včelárskych zariadení voľne žijúcou zverou,

* + 1. **Starostlivosť o stanovištia včelstiev**

Pre zachovanie existujúcich a vznik nových včelníc je potrebné vyčleniť podporu s cieľom:

a/ podporiť hygienickú a technickú obnovu starých stanovíšť

b/ podporiť vznik nových stanovíšť za účelom rovnomerného rozmiestnenia včelstiev a zriedenia koncentrácie včelstiev na jednom stanovišti.

**Celkové náklady na technickú pomoc včelárom a včelárskym združeniam predstavujú sumu do výšky 890 000 Eur.**

##

## 3.2. Boj proti škodcom a chorobám včelstiev, predovšetkým varroáze

Všetky včelstvá na území Slovenska je potrebné v optimálnom časovom období odborne ošetriť prostriedkami proti varroáze, ktoré sa distribuujú ako registrované veterinárne lieky a biopreparáty alebo schválené veterinárne prípravky. Zároveň je potrebné vykonať odborný dozor a kontrolu asistentmi úradného veterinárneho lekára vyškolenými odborne z radov včelárov:

a) koordinované plošné ošetrenie včelstiev a prevencia proti varroáze,

b) prehliadky včelstiev asistentmi úradného veterinárneho lekára na trvalých a kočovných stanovištiach,

c) obstaranie aerosólových vyvíjačov, kompresorov a iných certifikovaných technických prostriedkov na liečenie varroázy,

d) obstaranie registrovaných veterinárnych liekov a biopreparátov alebo schválených veterinárnych prípravkov na ošetrenie proti varroáze a ostatným škodcom a chorobám včiel,

e) obstaranie prostriedkov na kontrolu invadovanosti včelstva roztočom *Varroa destructor*,

f) koordinovaný a cielený plošný odber meliva na určených odberných včelárskych stanovištiach za účelom monitoringu patogénov.

**Celkové náklady na boj proti varroáze predstavujú sumu do výšky 700 000 Eur.**

## 3.3. Racionalizácia sezónneho presunu včelstiev

Cieľom podpory racionalizácie presunu včelstiev je:

a) racionálny prísun včelstiev ku zdrojom včelej pastvy,

b) zabezpečiť signalizačnú službu zdrojov znášky a zabezpečiť disciplínu na kočovných stanovištiach štátnym dozorom zdravotného stavu včelstiev,

c) zaobstarať dopravné prostriedky, prívesy, palety, mobilné podstavce a manipulačné zariadenia na prepravu včelstiev.

d) vypracovať miestne a regionálne projekty na zlepšenie pastevných podmienok včelstiev na vysádzanie nektárodajných stromov, kríkov a výsev zmesí kvitnúcich rastlín poskytujúcich priebežnú znášku pre včelstvá.

**Celkové náklady na racionalizáciu sezónneho presunu včelstiev predstavujú sumu do výšky 120 000 Eur.**

##

## 3.4. Opatrenia na podporu laboratórií na analýzu včelárskych výrobkov s cieľom pomôcť včelárom uvádzať výrobky na trh a zvyšovať ich hodnotu

Podpora vykonania analýzy v referenčnom laboratóriu členského štátu Európskej únie.

**Oblasti poskytovania podpory:**

a) analýzy včelích produktov v rámci Slovenských a medzinárodných súťaží včelích produktov pre získanie ochrannej známky registrovanej na Úrade priemyselného vlastníctva Slovenskej republiky alebo úradu Európskej únie

b) zisťovania cudzorodých látok vo včelích produktoch,

c) zisťovanie rezíduí chemických látok pri otravách včelstiev,

d) sledovanie a vyhodnotenie výskytu toxických a patogénnych vplyvov pri hromadných úhynoch a slabnutí včelstiev.

**Celkové náklady na opatrenia podporujúce laboratóriá vykonávajúce analýzy fyzikálno-chemických vlastností medu predstavujú sumu do výšky 70 000 Eur.**

##

## 3.5. Opatrenia na podporu obnovenia stavu včelstiev

Podpora obnovenia stavu včelstiev je nevyhnutnou požiadavkou cielenou na výmenu nekvalitných alebo starých matiek a ich náhrada za mladé výkonné matky z plemenných chovov
a to realizáciou nasledujúcich postupov a spôsobov:

a) podpora kúpy materských buniek a včelích matiek šľachtených na hygienický prejav
a odolnosť voči varroáze z plemenných chovov včelích matiek,

b) založenie a prevádzkovanie testovacích staníc a plemenárskych staníc pre včelie matky, ktorých cieľom je selekcia a zlepšovanie vitality včelstiev a odolnosti proti chorobám,

c) podporovanie a motivovanie organizovaných začínajúcich včelárov prostredníctvom základných kurzov a podpora na kúpu moderných úľov a včelstiev s plemennými matkami pre začínajúcich včelárov*,*

d) podpora dovozu a vývozu čistokrvného plemenného materiálu kranskej včely zo a do zahraničia.

**Celkové náklady na opatrenia na obnovu včelstiev v Únii predstavujú sumu do výšky 200 000 Eur.**

##

## 3.6. Spolupráca so špecializovanými orgánmi na vykonávanie aplikovaného výskumu

Pre ďalší vývoj vedy a výskumu na Slovensku v oblasti včelárstva je potrebné zachovať podporu národného včelárskeho výskumu na základe požiadaviek včelárskych organizácií pôsobiacich na celom území Slovenska v nasledovných oblastiach:

a) v šľachtení a ochrane genetických zdrojov autochtónnej domácej včely – *Apis mellifera* *carnica* – a podporou vedenia plemenárskej evidencie včely medonosnej,

b) v monitorovaní a výskume zdravotného stavu včiel,

c) vo vývoji spoľahlivých ošetrovacích metód vo včelstvách,

d) v laboratórnych analýzach kvalitatívnej charakteristiky včelích produktov,

e) v apiterapii,

f) zvyšovania úrod poľnohospodárskych plodín na základe opeľovacej činnosti včiel,

g) v hľadaní alternatívnych postupov boja proti klieštikovi *Varroa destructor* a ostatným patogénom a škodcom včelstiev,

h) v monitoringu včelej pastvy na Slovensku,

i) v monitoringu vplyvu pesticídov a iných kontaminantov na vitalitu a úmrtie včelstiev.

O podporu na výskum môže požiadať len organizácia, ktorá sa zaoberá výskumom a spĺňa kritérium uverejnenia aspoň dvoch prác počas dvojročného obdobia v systéme SCOPUS (Multidisciplinárna bibliografická, citačná a abstraktová databáza).

**Celkové náklady na spoluprácu so špecializovanými inštitúciami na implementáciu aplikovaného výskumu v oblasti včelárstva a včelích produktov predstavujú sumu do výšky
30 000 Eur.**

# 4. Plán výdavkov a financovania opatrení NP

|  |  |  |  |
| --- | --- | --- | --- |
| **názov opatrení/obdobie** | **2019/2020 /Eur** | **2020/2021 /Eur** | **2021/2022 /Eur** |
| 1. technická pomoc včelárom a včelárskym združeniam
 | do 890 000 | do 890 000 | do 890 000 |
| 1. boj proti škodcom a chorobám včelstiev, predovšetkým varroáze
 | do 700 000 | do 700 000 | do 700 000 |
| 1. racionalizácia sezónneho presunu včelstiev
 | do 120 000 | do 120 000 | do 120 000 |
| 1. Opatrenia na podporu laboratórií na analýzu včelárskych výrobkov s cieľom pomôcť včelárom uvádzať výrobky na trh a zvyšovať ich hodnotu
 | do 70 000 | do 70 000 | do 70 000 |
| 1. opatrenia na podporu obnovovania včelstiev v Únii
 | do 200 000 | do 200 000 | do 200 000 |
| 1. spolupráca so špecializovanými orgánmi na vykonávanie aplikovaného výskumu v oblasti chovu včiel a včelárskych výrobkov
 | do 30 000 | do 30 000 | do 30 000 |
| **Celková sumu programu** | **do 2 010 000** | **do 2 010 000** | **do 2 010 000** |
| **Výdavky z rozpočtu MPRV SR** | **do 1 005 000** | **do 1 005 000** | **do 1 005 000** |
| **50 % kofinancovanie z EÚ** | **do 1 005 000** | **do 1 005 000** | **do 1 005 000** |

# *\* resp. podľa financií, ktoré budú pridelené pre SR podľa vykonávacieho rozhodnutia EK*

# 5. Súvisiace právne predpisy a programy

Zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov

Zákon č. 39/2007 Z. z. o veterinárnej starostlivosti v znení neskorších predpisov

Zákon č. 357/2015 Z. z. o finančnej kontrole a audite a o zmene a doplnení niektorých zákonov
v znení neskorších predpisov

Zákon č. 543/2007 Z. z. o pôsobnosti orgánov štátnej správy pri poskytovaní podpory
v pôdohospodárstve a rozvoji vidieka v znení neskorších predpisov.

Zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka
a o zmene zákona č. [292/2014](https://www.slov-lex.sk/pravne-predpisy/SK/ZZ/2014/292/) Z. z. o príspevku poskytovanom z európskych štrukturálnych
a investičných fondov a o zmene a doplnení niektorých zákonov v znení neskorších predpisov

Vyhláška Ministerstva pôdohospodárstva Slovenskej republiky č. 285/2017 Z. z. o identifikácii
a registrácii včelstiev

Nariadenie vlády Slovenskej republiky č. 135/2017 Z. z. o poskytovaní pomoci na podporu zlepšenia podmienok pri produkcii a obchodovaní s včelími produktmi

Nariadenie vlády Slovenskej republiky č. 360/2011 Z. z., ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného
a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarniam v znení neskorších predpisov

Vyhláška Ministerstva pôdohospodárstva a rozvoja vidieka Slovenskej republiky č. 41/2012  Z. z. o mede v znení v znení neskorších predpisov

Vyhláška Ministerstva pôdohospodárstva Slovenskej republiky č. 18/2001 Z. z. o vykonávaní kontroly úžitkovosti, kontroly dedičnosti a testovania úžitkových vlastností, kontroly zdravia, kontroly dedičnosti a testovania zdravia, hodnotenia zovňajška hospodárskych zvierat, o založení
a vedení plemennej knihy, založení a vedení plemenného registra, vedení predpísanej evidencie
a o overovaní pôvodu hospodárskych zvierat

Zákon č. 71/1967 Zb. o správnom konaní (správny poriadok) v znení neskorších predpisov

Zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov

Zákon č. 152/1995 Z. z. o potravinách v znení neskorších predpisov

Zákon č. 357/2015 Z. z. o finančnej kontrole a audite a o zmene a doplnení niektorých zákonov

Nariadenie Európskeho parlamentu a Rady (EÚ) č. 1306/2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008

Nariadenie Európskeho parlamentu a Rady (EÚ) č. 1308/2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007

Nariadenie Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

Vykonávacie rozhodnutie Komisie (EÚ) 2016/1102, ktorým sa schvaľujú vnútroštátne programy na zlepšenie výroby včelárskych výrobkov a ich uvádzania na trh predložené členskými štátmi podľa nariadenia Európskeho parlamentu a Rady (EÚ) č. 1308/2013

Vykonávacie nariadenie Komisie (EÚ) 2015/1368, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o pomoc v sektore včelárstva

Delegované nariadenie Komisie (EÚ) 2015/1366, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pomoc v odvetví včelárstva

Národný program eradikácie moru včelieho plodu v Slovenskej republike na roky 2018 - 2019.

# 6. Zoznam reprezentatívnych organizácií, ktoré spolupracovali na príprave NP

**I. Slovenský zväz včelárov**

Sídlo: Svrčia 14, 842 08 Bratislava

Zastrešuje 4 nasledujúce právnické osoby pôsobiace v sektore včelárstva a výroby medu:

1. **Stredná odborná škola pod Bánošom**

 Sídlo: Pod Bánošom 6376/80, 974 11 Banská Bystrica

1. **Slovenská včelárska spoločnosť Jána Čajdu**

Sídlo: Ráztoky 1240,  013 62 Veľké Rovné

1. **OZ Včeloz**

Sídlo: Važina 50/7, 922 41 Drahovce

1. **Združenie chovateľov včelích matiek Slovenskej kranskej včely**

Sídlo: Dr. Jána Gašperíka č. 599, 033 01 Liptovský Hrádok

**II. Slovenskí včelári**

Sídlo: Oravická 612/12, 028 01 Trstená

ktorézastrešuje 6 nasledujúcich právnických osôb pôsobiacich v sektore včelárstva a výroby medu:

1. **Spolok včelárov Slovenska**

Sídlo: Oravická 612/12, 028 01 Trstená

1. **Asociácia včelárov Slovenska**

Sídlo: Hrdinov 266/0, 027 44 Tvrdošín

1. **Slovenskí kočujúci včelári**

Sídlo: Horná Lehota č. 97, 027 41

1. **Slovenská Včelárska Spoločnosť Š. Závodníka**

Sídlo: Kamenín 655, 943 57 Kamenín

1. **Spolok včelárov západného Slovenska**

Sídlo: Mierová 373/32, 821 05 Bratislava - Ružinov

1. **Združenie včelárov Východného Slovenska – regiónu SPIŠ**

Sídlo: Obrancov mieru 11, 052 01 Spišská Nová Ves

**III. Pôdohospodárska platobná agentúra**

Sídlo: Hraničná 12, 815 26 Bratislava

**IV. Plemenárske služby Slovenskej republiky, š. p.**

Sídlo: Starohájska 29, 852 27 Bratislava

**V. Štátna veterinárna a potravinová správa Slovenskej republiky**

Sídlo: Botanická 17, 842 13 Bratislava

**VI. Národné poľnohospodárske a potravinárske centrum, Výskumný ústav živočíšnej výroby, Ústav včelárstva Liptovský Hrádok**

Sídlo:Gašperíkova 599, 033 08 Liptovský Hrádok

#

# 7. Kontroly a hodnotenie

Národné výdaje na financovanie jednotlivých opatrení budú poskytnuté Ministerstvom pôdohospodárstva a rozvoja vidieka Slovenskej republiky (ďalej len „MPRV SR“). Orgány a zložky Pôdohospodárskej platobnej agentúry, MPRV SR, orgány EÚ alebo určené kontrolné orgány môžu preskúmavať dodržiavanie všetkých podmienok a záväzkov, najmä oprávnenosť výdavkov alebo už vyplatenej podpory.

Finančnou kontrolou sa overuje objektívny stav kontrolovaných skutočností a ich súlad so všeobecne záväznými právnymi predpismi a vnútornými aktmi riadenia so zameraním na dodržiavanie hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti, overovanie plnenia opatrení prijatých na nápravu nedostatkov zistených administratívnou finančnou kontrolu alebo finančnou kontrolou na mieste a na odstránenie príčin ich vzniku. Na vykonávanie finančných kontrol na mieste sú oprávnené osoby, ktorým kontrolná pôsobnosť vyplýva z osobitných právnych predpisov.

## 7.1. Kontroly príjemcov podpory

Príslušný kontrolný orgán môže vstúpiť počas doby prevádzky podniku do jeho častí,
na plochy a do učtární a nahliadnuť do všetkých dokladov alebo účtov príjemcu podpory. Príjemca podpory je zaviazaný kontrolu povoliť, byť pri nej prítomný (alebo jeho zástupca) a podať príslušné informácie a záznamy. Oprávnená osoba môže pre aktivity kontroly v každom čase príjemcu podpory požiadať o doručenie alebo zaslanie potrebných podkladov. Výsledky kontrol sú predkladané v písomnej forme. Systém kontroly podpory z fondov EÚ podľa čl. 58 ods. 2 nariadenia Európskeho parlamentu a Rady (EÚ) č. 1306/2013 a zákona č. 357/2015 Z. z. zahŕňa systematickú administratívnu finančnú kontrolu všetkých žiadostí o pomoc a žiadosti o platbu, doplnenú finančnými kontrolami na mieste.

Oblasť kontrol vykonávania včelárskych programov upravuje článok 8 vykonávacieho nariadenia Komisie (EÚ) 2015/1368, ktorým sa stanovujú pravidlá uplatňovania nariadenia Európskeho parlamentu a Rady (EÚ) 1308/2013, pokiaľ ide o pomoc v sektore včelárstva, a na neoprávnené platby a sankcie článok 9 uvedeného vykonávacieho nariadenia.

## 7.2. Riešenie nezrovnalostí

Podpora Únie na vnútroštátne programy pre sektor včelárstva upravuje čl. 55 nariadenia Európskeho parlamentu a Rady (EÚ) č. 1308/2013. Na opatrenia ustanovené v tomto nariadení sa vzťahuje nariadenie Európskeho parlamentu a Rady (EÚ) č. 1306/2013 o financovaní, riadení
a monitorovaní spoločnej poľnohospodárskej politiky.

Ak Pôdohospodárska platobná agentúra zistí nezrovnalosť, je povinná vypracovať a schváliť správu o zistenej nezrovnalosti a predložiť ju prijímateľovi. Schválením správy o zistenej nezrovnalosti bude pozastavené vyplácanie podpory prijímateľovi až do momentu vysporiadania celej sumy nezrovnalosti.

Oblasť kontrol vykonávania včelárskych programov upravuje čl. 8 vykonávacieho nariadenia Komisie (EÚ) 2015/1368, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o pomoc v sektore včelárstva, a na neoprávnené platby a sankcie článok 9 uvedeného vykonávacieho nariadenia.

## 7.3. Monitoring a hodnotenie

MPRV SR bude sledovať vývoj a účinnosť implementácie NP. Monitorovanie včelárskeho programu bude realizované a hodnotené v súlade s čl. 10 vykonávacieho nariadenia Komisie (EÚ) 2015/1368, ktorým sa stanovujú pravidlá uplatňovania nariadenia Európskeho parlamentu a Rady (EÚ) 1308/2013, pokiaľ ide o pomoc v sektore včelárstva. Pri hodnotení sa bude klásť dôraz na vykonanie jednotlivých opatrení, využitie finančných zdrojov, dosiahnutý pokrok v sektore, efektívnosť kontrol a budú dané odporúčania.

Slovenská republika zabezpečí, aby nedochádzalo k dvojitému financovaniu včelárskych programov v rámci pomoci v odvetví včelárstva podľa článku 55 nariadenia (EÚ) č. 1308/2013 a podpory rozvoja vidieka podľa nariadenia (EÚ) č. 1305/2013.

**8. Kontaktný bod za Slovenskú republiku**

Ministerstvo pôdohospodárstva a rozvoja vidieka Slovenskej republiky, Odbor živočíšnej výroby
Dobrovičova 12, Bratislava

Telefón: +421 2 59 266 548

e-mail: **info@land.gov.sk**